

**ตัวอย่างบันทึกข้อความ**

**บันทึกข้อความ**

**ส่วนราชการ**  งานนโยบายและแผน สำนักปลัด องค์การบริหารส่วนตำบลหนองแสง

**ที่**  มค 83001.2/- **วันที่**  15 กุมภาพันธ์ พ.ศ. 2564

**เรื่อง** การเพิ่มเติมแผนพัฒนาท้องถิ่น (พ.ศ. 2561 – 2565) ครั้งที่ 3 พ.ศ. 2564

**เรียน** นายกองค์การบริหารส่วนตำบลหนองแสง ปลัดฯ ผ่านเจ้าหน้าที่ฝ่ายงานนโยบายและแผน

สิ่งที่แนบมาด้วย 1. แบบฟอร์ม 1 รายละเอียดโครงการ ที่จะขอพิจารณาเพิ่มเติมในแผนพัฒนาท้องถิ่น 1 ชุด

2.แบบฟอร์ม ผ.01 จำนวน 1 ฉบับ

3.แบบฟอร์ม ผ.02 จำนวน 1 ฉบับ

**เรื่องเดิม**

ตามที่ องค์การบริหารส่วนตำบลหนองแสง มีภารกิจสำคัญในการพัฒนาท้องถิ่นในเขตพื้นที่รับผิดชอบ เพื่อพัฒนาคุณภาพชีวิตของประชาชนในส่วนรวมให้ดีขึ้น ได้อนุมัติประกาศใช้แผนพัฒนาท้องถิ่น(พ.ศ. ๒๕๖๑ – ๒๕๖5) เมื่อวันที่ ๑ สิงหาคม ๒๕๖2

**ข้อเท็จจริง**

เนื่องจากปัจจุบันสภาพแวดล้อม สภาพปัญหาในพื้นที่ บริบททางสังคมได้มีการเปลี่ยนแปลง ทำให้แผนพัฒนาท้องถิ่นที่มีอยู่ไม่สามารถตอบสนองความต้องการของประชาชนได้อย่างแท้จริง ดังนั้นเพื่อให้แผนพัฒนาท้องะถิ่น มีความสมบูรณ์ถูกต้อง มีแนวทางการพัฒนาที่ชัดเจนสอดคล้องกับยุทธศาสตร์ที่วางไว้ สามารถแก้ไขปัญหา ความต้องการของประชาชนได้ทันต่อบริบทที่เปลี่ยนแปลงไป จึงจำเป็นต้องมีการเพิ่มเติมโครงการในแผนพัฒนาท้องถิ่น เพื่อใช้เป็นแนวทางในการพัฒนาท้องถิ่นต่อไป

กอง...........ได้ขอเพิ่มเติม แผนพัฒนาท้องถิ่น ( พ.ศ. 2561 – 2565 ) ครั้งที่ 3 พ.ศ. 2564โดยขอเพิ่มเติมในยุทธศาสตร์พัฒนาการพัฒนาด้านโครงสร้างพื้นฐาน จำนวน 1 แผนงาน รวมทั้งสิ้น 1 โครงการ จำนวนงบประมาณทั้งสิ้น 3,000,000 บาท (สามล้านแสนบาทถ้วน) ดังนี้

**1 แผนงานเคหะและชุมชน (งานไฟฟ้าและถนน)**

1.1 โครงการก่อสร้างถนนคอนกรีตเสริมเหล็ก หมู่ที่ 5 ขนาด กว้าง 4 เมตร ยาว 1,500 เมตร หนา 0.15 เมตร งบประมาณเดิม 3,000,000 บาท

**กฎหมาย/ระเบียบ** 1 ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 2) พ.ศ. 2559 (ฉบับที่ 3 ) พ.ศ. 2561 ข้อ ๔ ในระเบียบนี้ “แผนพัฒนาท้องถิ่น” หมายความว่า แผนพัฒนาท้องถิ่นขององค์กรปกครองส่วนท้องถิ่น ที่กำหนดวิสัยทัศน์ ประเด็นยุทธศาสตร์ เป้าประสงค์ ตัวชี้วัด ค่าเป้าหมาย และกลยุทธ์ โดยสอดคล้องกับแผนพัฒนาจังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด แผนพัฒนาอำเภอ แผนพัฒนาตำบล แผนพัฒนาหมู่บ้านหรือแผนชุมชน อันมีลักษณะเป็นการกำหนดรายละเอียดแผนงาน โครงการพัฒนา ที่จัดทำขึ้นสำหรับปีงบประมาณแต่ละปี ซึ่งมีความต่อเนื่องและเป็นแผนก้าวหน้าและให้หมายความรวมถึงการเพิ่มเติมหรือเปลี่ยนแปลงแผนพัฒนาท้องถิ่น “โครงการพัฒนา” หมายความว่า โครงการที่ดำเนินการจัดทำบริการสาธารณะและกิจกรรมสาธารณะเพื่อให้การพัฒนาบรรลุตามวิสัยทัศน์ที่กำหนดไว้ 2.ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 2) พ.ศ. 2559 (ฉบับที่ 3 ) พ.ศ. 2561 **ข้อ ๒๒ เพื่อประโยชน์ของประชาชน การเพิ่มเติมแผนพัฒนาท้องถิ่น** ให้องค์กรปกครองส่วนท้องถิ่นดำเนินการตามขั้นตอน ดังนี้

(๑) คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นที่เพิ่มเติมพร้อมเหตุผลและความจำเป็นเสนอคณะกรรมการพัฒนาท้องถิ่น (๒) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่น ที่เพิ่มเติม สำหรับขององค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริการส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ด้วย เมื่อแผนพัฒนาท้องถิ่นที่เพิ่มเติมได้รับความเห็นชอบแล้วให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศใช้ 3 หนังสือกระทรวงมหาดไทย ด่วนที่สุด ที่ มท 0808.3/ว 0600 ลงวันที่ 29 มกราคม 2559 เรื่อง แนวทางและหลักเกณฑ์การจัดทำและประสานแผนพัฒนาท้องถิ่นขององค์กรปกครองส่วนท้องถิ่น สิ่งที่ส่งมาด้วย 4 รูปแบบการจัดประชุมประชาคมท้องถิ่นเพื่อจัดทำแผนพัฒนาท้องถิ่น ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 4 หนังสือกระทรวงมหาดไทย ด่วนที่สุด ที่ มท0810.3/ว2931 ลงวันที่ 15 พฤษภาคม พ.ศ.2562 เรื่องซักซ้อมแนวทางการทบทวนแผนพัฒนาท้องถิ่น (พ.ศ.2561-2565) ขององค์กรปกครองส่วนท้องถิ่น

**ข้อเสนอแนะ** ทั้งนี้ เพื่อให้การแก้ไข/เพิ่มเติม/เปลี่ยนแปลงแผนพัฒนาท้องถิ่น(พ.ศ. 2561–2565) ครั้งที่ 3 พ.ศ.2564 เป็นไปตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และที่แก้ไขเพิ่มเติมถึง (ฉบับที่ 3) พ.ศ. 2561 กอง/ฝ่าย.... จึงจัดทำ/นำเสนอโครงการที่จะเพิ่มเติมพร้อมเหตุผลและความจำเป็น ตามแบบแบบฟอร์ม 1 รายละเอียดโครงการ ที่จะขอพิจารณาเพิ่มเติมในแผนพัฒนาท้องถิ่น(2561-2565) , แบบฟอร์ม ผ.01และแบบฟอร์ม ผ.02 ตามเอกสารที่แนบมาด้วยนี้ เพื่อให้งานนโยบายและแผน สำนักปลัด รวบรวมเพื่อเสนอต่อคณะกรรมการสนับสนุนการจัดทำแผนพัฒนาท้องถิ่น เพื่อดำเนินการจัดทำร่างแผนพัฒนาท้องถิ่น(พ.ศ. 2561–2565) ฉบับที่แก้ไข/เพิ่มเติม/เปลี่ยนแปลง ครั้งที่ 3 เพื่อนำเสนอคณะกรรมการพัฒนาท้องถิ่นพิจารณาในขั้นตอนต่อไป

จึงเรียนมาเพื่อโปรดพิจารณา หากเห็นชอบโปรดดำเนินการในขั้นตอนต่อไป

(ลงชื่อ).................................................. ผู้เสนอโครงการ

( ............................................ )

ตำแหน่ง..........................................................

**-ความเห็นฝ่ายงานนโยบายและแผน**

........................................................

........................................................

(ลงชื่อ)..................................................

( นายสายันต์ ช้างน้อย )

นักวิเคราะห์นโยบายและแผนปฏิบัติการ

**-ความเห็นหัวหน้าฝ่ายงานนโยบายและแผน**

................................................................................

................................................................................

(ลงชื่อ) ................................................................

(นายปรีชา งามดี)

หัวหน้าฝ่ายงานนโยบายและแผน

**-ความเห็นของหัวหน้าสำนักปลัด**

.........................................................

.........................................................

ลงชื่อ........................................................

(นายอุทิศ ล้ำจุมจัง)   หัวหน้าสำนักปลัด

**-ความเห็นของปลัดองค์การบริหารส่วนตำบลหนองแสง**

...................................................................

...................................................................

(ลงชื่อ) .............................................

(นายอนุชิต โพธิมาตย์)

รองปลัดองค์การบริหารส่วนตำบล รักษาราชการแทน

ปลัดองค์การบริหารส่วนตำบลหนองแสง

**คำสั่งของนายกองค์การบริหารส่วนตำบลหนองแสง**

...................................................................

..................................................................

(ลงชื่อ) ............................................. .......

(นายอนุชิต โพธิมาตย์)

รองปลัดองค์การบริหารส่วนตำบล รักษาราชการแทน

ปลัดองค์การบริหารส่วนตำบล ปฏิบัติหน้าที่

นายกองค์การบริหารส่วนตำบลหนองแสง